Diari Oficial de la Generalitat Valenciana


Sumari del DOGV 5544, del 28-06-2007 (2007/8247)

RESOLUCIÓ de 7 de maig de 2007, de la Direcció General d'Energia, de la Conselleria d'Infraestructures i Transport, per la qual s'atorga a Gas Natural Distribución, SDG, SA, autorització administrativa, s'aprova el projecte d'execució i l'addenda a este, per a la construcció de les instal·lacions corresponents a la xarxa de gas natural consistent en el desplaçament en alta pressió A (APA) per les obres d'ampliació de l'autovia CV-35, en el terme municipal de Llíria, província de València. Expedient número CBREDE 2006/77/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8247


Data del document
:   07-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Llíria
    * gas natural
    * empresa privada

RESOLUCIÓ de 7 de maig de 2007, de la Direcció General d'Energia, de la Conselleria d'Infraestructures i Transport, per la qual s'atorga a Gas Natural Distribución, SDG, SA, autorització administrativa, s'aprova el projecte d'execució i l'addenda a este, per a la construcció de les instal·lacions corresponents a la xarxa de gas natural consistent en el desplaçament en alta pressió A (APA) per les obres d'ampliació de l'autovia CV-35, en el terme municipal de Llíria, província de València. Expedient número CBREDE 2006/77/46. [2007/8247]  
Vist l'expedient amb referència CBREDE 2006/77/46 incoat pel Servici Territorial d'Energia de València, a instància de Gas Natural Distribución SDG, SA, amb domicili a l'efecte de notificacions a València (46417), Gravador Esteve, 14, relatiu a la sol·licitud d'1 de desembre de 2006 sobre l'autorització administrativa, l'aprovació del projecte d'execució i l'addenda a este, per a la construcció de les instal·lacions corresponents a la xarxa de gas natural consistent en el desplaçament en alta pressió A (APA) per les obres d'ampliació de l'autovia CV-35, en el terme municipal de Llíria, província de València.   
S'adjunta el projecte firmat per l'enginyer industrial Federico Arroyo Gómez i visat pel Col·legi d'Enginyers Industrials de la Comunitat Valenciana, demarcació de València, en data 22 de maig de 2005, i posteriorment, addenda a este, firmada pel mencionat enginyer i visada el 23 d'octubre de 2006.  
Vist que va ser realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València, el dia 31 de gener de 2007, en el Diari Oficial de la Comunitat Valenciana, de 6 de febrer de 2007, i en els diaris de premsa Las Provincias i El Mundo del dia 8 de febrer de 2007.   
Segons consta en l'expedient tramés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre una separata de la instal·lació projectada a l'Ajuntament de Llíria, únic afectat, amb les característiques generals de la instal·lació, a fi d'establir les condicions tècniques oportunes.  
No consta en l'expedient cap resposta a l'informe sol·licitat, de l'esmentat ajuntament, a pesar de la reiteració efectuada pel Servici Territorial d'Energia.  
Vist que, igualment i d'acord amb el mencionat Reial Decret 1434/2002, es va remetre separata de la instal·lació projectada amb les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats a l'efecte de prestar la conformitat o l'oposició al projecte i establir, si és el cas, les condicions tècniques procedents.   
D'acord amb la documentació que hi ha en l'expedient, concretament a la Divisió de Carreteres de la conselleria d'Infraestructures i Transport, que va remetre, d'una banda, la comunicació al Servici Territorial d'Energia de la resolució del director general d'Obres Públiques, de 10 de gener de 2007, per la qual s'autoritza l'empresa Gas Natural Distribución SDG, SA, a la realització d'obres per a la modificació d'un tram de canonades de gas en la CV-35, i, d'una altra, les condicions generals i particulars que afecten l'atorgament de la mencionada autorització.  
Els escrits esmentats es van traslladar a l'empresa peticionària, la qual va manifestar la seua conformitat amb les condicions indicades.  
Vist que Gas Natural Distribución, SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és el desplaçament de la xarxa de gas a l'efecte d'alimentació a les indústries pròximes a l'àrea d'influència, com a conseqüència de les obres d'adequació per a l'ampliació de l'autovia CV-35.  
Vist que el Servici Territorial d'Energia de València, encarregat de la instrucció de l'expedient de sol·licitud, n'ha emés un informe favorable.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en particular, en el capítol I del títol III d'este, respecte a la sol·licitud de connexió.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer   
Atorgar autorització administrativa a l'empresa Gas Natural Distribución SDG, SA, per a la construcció de les instal·lacions a la xarxa de gas natural consistent en el desplaçament en alta pressió A (APA) per obres d'ampliació de l'autovia CV-35, en el terme municipal de Llíria, província de València.   
La present autorització quedarà sotmesa a les condicions que consten a continuació:   
1. La Companyia Gas Natural Distribución SDG, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de l'autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
4. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. La determinació de les tarifes i del règim econòmic que s'hagen d'aplicar per al subministrament de gas natural es regirà per les disposicions vigents en cada moment.  
6. La present autorització s'atorga sense perjuí de tercers i deixant fora de perill els drets particulars.  
7. Serà causa de revocació de la present autorització l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució firmat per l'enginyer industrial Federico Arroyo Gómez i visat pel Col·legi d'Enginyers Industrials de la Comunitat Valenciana, demarcació de València, el 22 de maig de 2005, i l'addenda a este, firmada pel mencionat enginyer i visada el 23 d'octubre de 2006, les característiques principals del qual s'indiquen a continuació:  
- Tipus de gas: gas natural.  
- Traçat: entre respectives T de presa en càrrega per a la connexió amb la xarxa de gas actual existent, salvant el desnivell i travessant l'ampliació de l'autovia CV-35 en el punt quilomètric 7,360.  
- Longitud: 75,58 ml.  
- Canonades. Característiques:  
D'acer, amb diàmetre de 4'', especificació API 5L, qualitat grau B i grossària mínima de 4 mm.  
Revestiment extern per a la canonada per mitjà de polietilé extrudit d'1,8 o 3,5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
Seran soterrades a una profunditat mínima de 0,8 m, entesa esta com a distància entre la superfície del terreny i la seua generatriu superior, d'acord amb el que s'ha establit i el tipus de terreny on s'ubica, encara que es mantindrà la profunditat de la canonada actualment existent d'1,50 m com a mínim, al llarg de la calçada.  
- Pressió de disseny:  
Pressió màxima de treball: alta pressió A (APA)   
- Pressupost: 8.954,04 euros.  
Les condicions a què està sotmesa la mencionada aprovació són les següents:  
1ª. Les obres hauran de realitzar-se d'acord amb el projecte i l'addenda presentats, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2ª El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà el certificat de direcció oportú, subscrit per un tècnic competent i visat pel Col·legi Oficial, així com els requisits tècnics essencials i mesures de seguretat mínimes incloses en les Instruccions tècniques complementàries d'acord amb el Reial Decret 919/2006 abans citat.  
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en cas de considerar-ho convenient.  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5ª. El termini d'execució de les obres serà de 6 mesos a partir de la notificació de la present resolució. No obstant això, abans de l'acabament del termini esmentat, Gas Natural Distribución SDG, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 7 de maig de 2007.- El director general d'Energia: Antonio Cejalvo Lapeña.